ભાથીજીના મુવાડા પાસેથી પસાર થતી વાત્રક જમણા કાંઠાની કેનાલ ગ્રામજનો માટે આફતરૂપી બની રહી છે કેનાલ માંથી પાણી છોડાતા ગામને જોડતો અવર જવર માટેનો એકમાત્ર ઉંડા નાળીયા (રસ્તા) બંધ અને જોખમી થઈ જતા લોકો કામચલાઉ કેનાલ પર થાંભલા અને પ્લાસ્ટિક પાઈપ નાખી તેના પરથી પસાર થવા મજબુર બને છે તદુપરાંત અણીયોર અભ્યાસ અર્થે જતા વિદ્યાર્થીઓ કેનાલ પર થાંભલા રૂપી બનાવેલી પગદંડી પરથી પસાર થતા હંમેશા વિદ્યાર્થીઓના વાલીઓના જીવ પડીકે બંધાયેલા રહેતા હોય છે શાળામાં જતા બાળકો કેનાલ પરનો જોખમી રસ્તો પસાર ન કરે ત્યાં સુધી ઉભા રહે છે અને શાળા છૂટે ત્યારે તેમના બાળકની રાહ જોઈ બેસી રહેવું પડે છે ખેતરમાં જતા ખેડૂતો,દૂધ ભરાવવા જતા પશુપાલકો માટે પણ જોખમી બનેલી કેનાલ પર પુલિયું બનાવવા વાત્રક સિંચાઈ યોજનાના ઈજનેર સમક્ષ વારંવાર રજુઆત કરવા છતાં પુલ બનાવવામાં ઉણુ ઉતરેલ તંત્રના ભોગે એક પરિવારે દીકરી ગુમાવાનો વારો આવતા ગ્રામજનોમાં ભારે રોષ ફેલાયો છે કેનાલમાં ડૂબી જવાથી ભાવિકાબેન અશ્વિનભાઈ કટારા નામની વિદ્યાર્થિનીનું મોત નિપજતા માલપુર  પોલીસ ઘટનાસ્થળે પહોંચી અકસ્માતે મોતનો ગુન્હો નોંધી વિદ્યાર્થિનીના મૃતદેહને પીએમ માટે ખસેડી કાયદેસરની કાર્યવાહી હાથધરી હતી.